《懒起》
明代·赵完璧

懒起，懒起，六十馀龄，閒懒巳癖。布被昏明仅庇身，竹窗风雨无侵耳。

农耕不思，商利莫齿。纷华冰炭，权势巳矣。山海悠悠春复秋，风花扰扰从人喜。

醒复成眠，觉曾开视。辗转无期，非午辰巳。枕畔安眠蓬岛仙，不知床外有书琴在里。

香煖从容一欠伸，笑他横足帝腹何心尔尔。

作者简介：明山东胶州人，字全卿，号云壑，又号海壑。由贡生官至巩昌府通判。工诗，多触事起兴，吐属天然。有《海壑吟稿》。